Australian Grand Prix 2007

Australian Grand Prix 2007 (virallisesti 2007 Formula 1 ING Australian Grand Prix) oli Formula 1 -kauden 2007 ensimmäinen osakilpailu, joka ajettiin 18. maaliskuuta Albert Parkin radalla Melbournessa Australiassa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.16. maaliskuuta10:00–11:3001:00–02:301. vapaat harjoitukset Pilvinen21–23 °C24–27 °C82–86 %14:00–15:3005:00–06:302. vapaat harjoitukset Pilvinen21–22 °C29–30 °C77–81 %17. maaliskuuta11:00–12:0002:00–03:003. vapaat harjoitukset Aurinkoinen18–21 °C24–29 °C54–70 %14:00–15:0005:00–06:00Aika-ajot Aurinkoinen22 °C40 °C47 %18. maaliskuuta14:00–16:0005:00–07:00Kilpailu Aurinkoinen21 °C40 °C52 %Lähde:2007 Formula 1 ING Australian Grand Prix

 Viikonlopun tapahtumat 
 Vapaat harjoitukset 
Ennen perjantain vapaita harjoituksia Melbournessa satoi vettä ja rata oli harjoitusten alettua vielä märkä, minkä vuoksi aikaerot muodostuivat suuriksi. Harjoitusten nopein, Fernando Alonso ajoi lähes 1,5 sekuntia nopeamman kierrosajan kuin harjoitusten toiseksi nopein, Felipe Massa. Jotkut kuljettajat eivät ajaneet lainkaan nopeita kierroksia. Muun muassa Kimi Räikkönen jäi Alonsosta yli 10 sekuntia ja harjoitusten hitain, Jarno Trulli lähes 15 sekuntia.

Toisissa vapaissa harjoituksissa rata oli jo kuivunut. Ferrari-kuljettajat Massa ja Räikkönen jatkoivat siitä, mihin talvitesteissä olivat jääneet ajamalla perjantain jälkimmäisissä harjoituksissa kärkiajat. Edellisten testien ykkönen, Alonso, oli seitsemäs. Tulokaskuljettaja Kovalaisella oli testeissä ongelmia. Hänen autoaan säädettiin pitkään varikolla ja kun hän lopulta pääsi radalle, kierrokset jäivät kymmeneen (kärkimiehillä n. 30 kpl) ja lopulta testiurakka päättyi auton tekniseen vikaan. Lisäksi Rubens Barrichello ja Vitantonio Liuzzi pyörähtivät. Barrichellon pyörähdys lopetti hänen ajourakkansa auton osuttua kevyesti reunavalliin.

Lauantaiaamuna rata kuivui ennen harjoitusten alkua. Räikkönen oli joukon nopein 0,39 sekunnin erolla ennen Giancarlo Fisichellaa. Kovalaisen autoa säädettiin eilisen tapaan varikolla pitkään ennen kuin hän pääsi radalle. Lopulta Kovalainen pääsi ajamaan sen verran kierroksia, että oli joukon kahdeksanneksi nopein, kun edellisissä harjoituksissa hän oli vasta 18. Nico Rosberg ehti ajaa harjoituksissa vain viisi kierrosta ennen kuin auto hyytyi radan varteen. Muista kuljettajista Massa oli viides ja Alonso seitsemäs. Testien suurin yllättäjä oli Super Agurin, viime kauden jumbotallin, kuljettaja Anthony Davidson, joka oli harjoituksissa peräti neljäs.

 Aika-ajot 
Aika-ajoissa nähtiin yllätyksiä. Paalupaikalle tosin ajoi Räikkönen, kakkoseksi Alonso ja kolmanneksi hyvää vauhtia talvitesteissä esittänyt Nick Heidfeld. Massa putosi kolmannelta aika-ajo-osuudelta kun hänen matkansa päättyi toisella ajojaksolla vaihdelaatikko-ongelmiin, ennen kuin hän ehti ajaa yhtäkään nopeaa kierrosta. Täysin yllättäen myös molemmat Super Agurit olivat nopeampia kuin sen ns. ykköstalli Honda. Tallin toinen kuljettaja Takuma Satō pääsi peräti viimeisellekin aika-ajojaksolle kilpailemaan ollen lopulta kymmenes. Tallikaveri Davidson oli 11. Paras Honda-kuljettaja oli Jenson Button, joka jäi sijalle 14. Jo ensimmäisen aika-ajon jälkeen jatkosta putosivat muun muassa David Coulthard sekä Rubens Barrichello. Paalupaikkansa myötä Räikkösestä tuli ensimmäinen kuljettaja sitten Juan Manuel Fangion vuonna 1956, joka on pystynyt ajamaan heti ensimmäisessä Ferrari-kilpailussaan paalupaikalle.

 Kilpailu 
Ennen kilpailua Massalle tehtiin moottorinvaihto, mikä pudotti hänet joukon hännille. Kun kilpailu käynnistyi, avausmutkasta päästiin hieman yllättäen ilman keskeytykseen johtaneita kolareita. Paalulta lähtenyt Räikkönen piti sijansa, mutta kakkosruudusta lähtenyt Alonso putosi neljänneksi Hamiltonin ja Heidfeldin taakse. Kovalainen nousi 13. ruudusta kaksi sijaa ja takaa lähtenyt Massa sijalle 18. Pahin putoaja lähdössä oli Anthony Davidson, joka putosi ruudusta 11 ruutuun 21. Davidson osui lähdössä Adrian Sutilin kanssa. Kärjessä ollut Räikkönen alkoi takoa kärjessä heti erittäin kovia kierrosaikoja. Kolmen kierroksen jälkeen toisena olleeseen Heidfeldiin oli eroa 2,1 sekuntia ja 11. kierroksen jälkeen jo 9,1 sekuntia.

Uuden säännön mukaan kuljettajien tulee tällä kaudella käyttää kisan aikana molempia rengasseoksia, pehmeämpää ja kovempaa. Erityisesti kovemmalla seoksella ajettaessa monilla oli ajoittain pito-ongelmia ja lähes kaikki kuljettajat ajoivat kilpailun aikana jossain kohdassa mutkan leveäksi. Kierroksella 11 Christijan Albers ajoi rajusti suoraan kylki edellä reunavalliin ja joutui keskeyttämään.

Varikkokäynnit alkoivat kierroksella 14. Ensimmäisenä varikolle tuli pehmeillä renkailla aloittanut ja lähdössä toiseksi noussut Heidfeld palaten radalle sijalle seitsemän. Heidfeldin lisäksi vain Barrichello ja Massa aloittivat kisan pehmeämmällä rengasseoksella. Kierroksella 18 Räikkönen tuli varikolle 15 sekunnin johtoasemassa Lewis Hamiltoniin. Räikkönen palasi radalle neljänneksi ja Hamilton siirtyi debyyttikilpailussaan ensi kertaa kilpailun johtoon. Samalla kierroksella varikolle tuli myös Barrichello, joka oli kolmastoista ennen stoppiaan. Kierroksella 20 Fisichella tuli varikolle viidenneltä sijalta, kierroksella 21 puolestaan Kubica neljänneltä sijalta ja kierroksella 22 Alonso toiselta sekä Webber viidenneltä sijalta. Kun kärjessä ollut Hamilton kävi varikolla kierroksen 23 jälkeen, siirtyi Räikkönen takaisin johtopaikalle. Kierroksella 26 Sutil sai varikonläpiajorangaistuksen ylitettyään varikon ulostulossa valkoisen sulkuviivan. Kierroksella 27 Nico Rosberg ja Kovalainen tulivat varikolle. Ainoa, joka ei ollut käynyt varikolla oli seitsemäntenä ollut Felipe Massa. Massa oli matkassa yhden pysähdyksen taktiikalla ja kävi varikolla kierroksella 30 pudoten kymmenenneksi. Tämä osoitti samalla Ferrarin auton kuluttavan renkaita erittäin säästeliäästi.

Kierroksella 31 Scott Speed ajoi autonsa nurmikon puolelle ja keskeytti. Speed kärsi eturenkaidensa alentuneesta ilmanpaineesta. Button puolestaan sai varikonläpiajorangaistuksen ylinopeuden takia. Kierroksella 36 Kubican BMW hyytyi vaihdelaatikko-ongelmien vuoksi. Kierroksella 38 Räikkönen ajoi jälleen kilpailun nopeimman kierroksen ja ero toisena olleeseen Hamiltoniin oli 16,6 sekuntia.

Kierroksella 38 Heidfeld tuli tekemään toisen varikkostoppinsa neljänneltä sijalta ja palasi radalle sijalle viisi. Kierroksella 41 Räikkönen tuli toisen kerran varikolle, 18,9 sekuntia ennen toisena ollutta Hamiltonia ja palasi radalle kolmanneksi McLaren-kaksikon perään. Myös Rosberg kuudennelta sijalta meni varikolle samalla kierroksella. Seuraavalla kierroksella kärkimies Hamilton tuli varikolle. Mark Webber pyörähti seuraavalla kierroksella ollessaan tulossa varikolle. Kierroksella 44 Fisichella tuli varikolle ja sitä seuraavalla kierroksella niin Ralf Schumacher kuin kärkimies Alonso tekivät omat toiset stoppinsa. Räikkönen nousi näin takaisin kärkeen ja Alonso ohitti pysähdyksien myötä tallikaverinsa Hamiltonin, joka kärsi kierroksella jääneistä. Kierroksella 47 Kovalainen tuli varikolle sijalta seitsemän ja putosi yhdeksänneksi.

Kierroksella 50 David Coulthard yritti lähestulkoon mahdotonta ohitusta Alexander Wurzista sisäkurvin puolelta, jossa ei ollut lainkaan tilaa. Coulthardin auto nousi törmäyksessä ilmaan ja lensi Wurzin auton keulan yli. Wurzin rattiin jäi jälki Coulthardin auton renkaasta. Molemmat keskeyttivät, mutta säästyivät vammoilta. Tämän jälkeen tilanne pysyi lähestulkoon samana, paitsi että Kovalainen pyörähti kierroksella 51, jolloin Jarno Trulli pääsi ajamaan hänen ohitseen sijalle yhdeksän. Lopulta Räikkönen voitti kilpailun 7,2 sekunnin erolla toiseksi tulleeseen Alonsoon. Räikkösen voiton arvoa lisäsi se, että hänen radionsa hajosi jo kilpailun alussa, joten hän ei pystynyt pitämään lainkaan yhteyttä varikolle.

 Tulokset 
Aika-ajot
 Sija Nro Kuljettaja Talli Aika (1. erä) Aika (2. erä) Aika (3. erä)1.6 Kimi RäikkönenFerrari1.26,6441.25,6441.26,0722.1 Fernando AlonsoMcLaren-Mercedes1.26,6971.25,3261.26,4933.9 Nick HeidfeldBMW Sauber1.26,8951.25,358 1.26,5564.2 Lewis HamiltonMcLaren-Mercedes1.26,6741.25,577 1.26,7555.10 Robert KubicaBMW Sauber1.26,6961.25,882 1.27,3476.3 Giancarlo FisichellaRenault1.27,2701.25,9441.27,6347.15 Mark WebberRed Bull-Renault1.26,9781.26,623 1.27,9348.12 Jarno TrulliToyota1.27,0141.26,688 1.28,4049.11 Ralf SchumacherToyota1.27,3281.26,7391.28,69210.22 Takuma SatōSuper Aguri-Honda1.27,3651.26,758 1.28,87111.23 Anthony DavidsonSuper Aguri-Honda1.26,9861.26,909 –12.16 Nico RosbergWilliams-Toyota1.27,596 1.26,914–13.4 Heikki KovalainenRenault1.27,529 1.26,964–14.7 Jenson ButtonHonda1.27,5401.27,264–15.17 Alexander WurzWilliams-Toyota1.27,4791.27,393–16.5 Felipe MassaFerrari1.26,712Ei aikaa*–17.8 Rubens BarrichelloHonda1.27,679 ––18.19 Scott SpeedToro Rosso-Ferrari1.28,305 ––19.14 David CoulthardRed Bull-Renault1.28,579––20.18 Vitantonio LiuzziToro Rosso-Ferrari1.29,267––21.20 Adrian SutilSpyker-Ferrari1.29,339– –22.21 Christijan AlbersSpyker-Ferrari1.31,932––
*Felipe Massan auto hyytyi radan varteen vaihdelaatikkovian takia, ennen kuin hän ehti ajaa yhtään nopeaa kierrosta.

Kilpailu
 Sija Nro Kuljettaja Talli Kierrokset Aika/Keskeytys Lähtöruutu Pisteet1.6 Kimi RäikkönenFerrari581:25.28,7701.102.1 Fernando AlonsoMcLaren-Mercedes58+ 7,2422.83.2 Lewis HamiltonMcLaren-Mercedes58+ 18,5954.64.9 Nick HeidfeldBMW Sauber58+ 38,763 3.55.3 Giancarlo FisichellaRenault58+ 1.06,469 6.46.5 Felipe MassaFerrari58+ 1.06,80522.37.16 Nico RosbergWilliams-Toyota57+ 1 kierros 12.28.11 Ralf SchumacherToyota57+ 1 kierros9. 19.12 Jarno TrulliToyota57 + 1 kierros8.10.4 Heikki KovalainenRenault57 + 1 kierros13.11.8 Rubens BarrichelloHonda57 + 1 kierros16.12.22 Takuma SatōSuper Aguri-Honda57 + 1 kierros10.13.15 Mark WebberRed Bull-Renault57 + 1 kierros7.14.18 Vitantonio LiuzziToro Rosso-Ferrari57 + 1 kierros19.15.7 Jenson ButtonHonda57 + 1 kierros14.16.23 Anthony DavidsonSuper Aguri-Honda56 + 2 kierrosta11.17.20 Adrian SutilSpyker-Ferrari56 + 2 kierrosta20.Kesk.17 Alexander WurzWilliams-Toyota49Kolari (Coulthard) 15.Kesk.14 David CoulthardRed Bull-Renault49Kolari (Wurz)18.Kesk.10 Robert KubicaBMW Sauber36Vaihdelaatikko5.Kesk.19 Scott SpeedToro Rosso-Ferrari31Ulosajo17. Kesk.21 Christijan AlbersSpyker-Ferrari11Ulosajo21.
Johtokierrokset

 Nro  Kuljettaja  Talli  Johtokierrokset  Yhteensä 6  Kimi Räikkönen Ferrari 1-18, 23-43, 45-58 53 2  Lewis Hamilton McLaren-Mercedes 19-22 4 1  Fernando Alonso McLaren-Mercedes 44 1

 Muuta 
 Spykerin ensimmäinen kilpailu.
 Lewis Hamiltonin, Heikki Kovalaisen ja Adrian Sutilin uran ensimmäinen kilpailu.
 Kimi Räikkösen ensimmäinen kilpailu Ferrarilla.
 Fernando Alonson ensimmäinen kilpailu McLarenilla.
 Mark Webberin ensimmäinen kilpailu Red Bullilla.
 Alexander Wurzin ensimmäinen kilpailu Williamsilla.
 Anthony Davidsonin ensimmäinen kilpailu Super Agurilla.
 Felipe Massan sijoitusta pudotettiin kymmenellä moottorivaihdon takia.
 Christijan Albers lähti kilpailuun varikolta vara-autolla.
 Bridgestonen 100. nopein kierros.
 Kimi Räikkösen uran 10. voitto.
 Kimi Räikkösen uran 20. nopein kierros.
 Lewis Hamiltonin uran ensimmäiset MM-pisteet sekä ensimmäinen johtokierros ja palkintosija.
 Nopein kierros: Kimi Räikkönen, Ferrari: 1.25,235 (kierroksella 41)
 Voittaja Räikkösen keskinopeus 215,893 km/h

Tilanne kuljettajien ja valmistajien MM-sarjassa
 Kuljettajat 
 Sija  Kuljettaja  Talli  Pisteet 1  Kimi Räikkönen  Ferrari  10 2  Fernando Alonso  McLaren-Mercedes  8 3  Lewis Hamilton  McLaren-Mercedes  6 4  Nick Heidfeld  BMW Sauber  5 5  Giancarlo Fisichella  Renault  4 6  Felipe Massa  Ferrari  3 7  Nico Rosberg  Williams-Toyota  2 8  Ralf Schumacher  Toyota  1 Valmistajat 
 Sija  Talli  Pisteet 1.  McLaren-Mercedes  14 2.  Ferrari  13 3.  BMW Sauber  5 4.  Renault  4 5.  Williams-Toyota  2 6.  Toyota  1

Lähteet

Formula1.com - Räikkönen puts Ferrari on pole 
Formula1.com - Aika-ajon tulokset  
Formula1.com - Kilpailun tulokset  

 Aiheesta muualla 
 F1 Australian GP 2007 - F1-ruutu 

Luokka:Formula 1 -kausi 2007
Luokka:Australian Grand Prix